Styrets innstilling, utbedring av gangbaner for syklister

TFL prøver å skåne naturen mest mulig, og også tilrettelegge for gode opplevelser på stiene våre. Det blir derfor benyttet gangbaner over myrer og fuktige partier for å skåne naturen. 
Som DNT medlemsforening har vi lagt til grunn DNTs merkehåndbok for hvordan gangbanene skal utformes. 
Avstanden på fem cm mellom plankene er gjort slik for at gress og annen vegetasjon kan vokse opp, og det gjør at naturen blir minst mulig berørt. 
Vi har nå blitt kjent med ny versjon av merkehåndboka fra 2019, hvor det anbefales at bordene på gangbanen som hovedregel monteres med en – to cm mellomrom. 
TFL har mange gangbaner i sitt stinett, og det er en stor jobb å få utstyr og materiell fram. Mange steder kan det være tungt å frakte materiell, og det gjør at vi legger to bord i bredden og ikke tre.  
Ved stisykling kan syklisten møte flere hindringer der han/hun må bære sykkelen. For å minimere spor utenfor gangbanene anbefales det å trille/bære sykkelen over dem.
Eksisterende gangbaner beholdes slik som i dag, og legges eventuelt nye, vurderes det i hvert enkelt tilfelle om det er behov for å legge til rette for syklister etter merkehåndboka fra DNT. 


 

